Kamigina bubuko

Kamigina bubuko, konata ankaŭ kiel Kamigina akcipitrostrigo (Ninox leventisi), estas specio de strigoj en la familio Strigedoj kaj genro Ninox. Ĝi estas endemio de Filipinoj, kie ĝi vivas en arbaroj. La Kamigina bubuko estas unu el la strigoj en la komplekso de Filipina bubuko. Ĝi estas endemio de la insulo Kamigino en Filipinoj. Ĝi antaŭe estis konata kiel subspecio de la Filipina bubuko, sed estis reklasifikita en 2012, ĉar voĉo kaj aliaj indikaĵoj sugestis, ke ĝi estas aparta specio.New Owl Species: Camiguin Hawk-Owl, Cebu Hawk-Owl Discovered In Philippines Ĝi estas la sola strigo en la lando kun verdecflavaj aŭ grizecaj okuloj.

 Aspekto 
eBird priskribas la birdospecion jene: "Rara mezgranda strigo de restanta larĝfolia arbaro sur Kamigina Insulo. Unuforme strieca, kun brunaj kapo kaj supraj partoj, pala strio malantaŭ la ŝultro, pli varmaj brunaj subaj partoj, longaj lipharoj ĉirkaŭ la vizaĝo, kaj palflavaj okuloj. Notu la blankan gorĝomakulon. Kanto estas rapida serio de sufiĉe malaltaj "ŭop"-notoj, foje donitaj duete. Blanka gorĝo estas aparte rimarkebla dum vokado."

Inter la specikomplekso, ĉi tiu strigo estas unika ĉar ĝiaj okuloj estas okulfrape verdecflavaj kompare kun la normaj flavaj aŭ ruĝecbrunaj okuloj de la cetero de ĝiaj rilataj specioj.

Kune kun la Romblona bubuko kaj la Cebua bubuko, ĝi estas la plej granda en la specikomplekso de Filipinaj bubukoj, atingante grandecojn de 25 cm alta kompare kun la multe pli malgrandaj Luzona bubuko, Mindanaa bubuko, Mindora bubuko kaj Sulua bubuko, kiuj varias en grandeco de 15 ĝis 20 cm altaj.

 Ekologio kaj kutimaro 
La ekologio de ĉi tiu specio ankoraŭ ne estas detale studita, sed oni supozas, ke ĝi havas tipan dieton de bubukoj, konsistantan el insektoj, malgrandaj mamuloj, reptilioj, amfibioj kaj eble eĉ birdoj. Nenio estas konata pri ĝiaj reproduktaj kutimoj, sed oni supozas, ke ili nestas en arbaj kavaĵoj kiel aliaj bubukoj.

 Habitato kaj konservostatuso 
Ĝia vivejo estas en tropikaj humidaj malaltebenaĵaj primaraj kaj sekundaraj arbaroj ĝis 700 metrojn super marnivelo. Ĝi ankaŭ estas foje vidata sur arbaraj randoj, maldensejoj kaj plantejoj.

La Ruĝa Listo de IUCN klasifikas ĉi tiun birdon kiel vundeblan kun populaciaj taksoj de 250 ĝis 999 maturaj individuoj. La ĉefa minaco de ĉi tiu specio estas habitatoperdo kun pogranda senigo de arbaraj vivejoj kiel rezulto de laŭleĝa kaj kontraŭleĝa arbohakado, minado kaj konverto al terkulturaj teroj per bruligado kaj urbigo plejparte pro enfluo de turistoj, kiuj devigis ĉi tiujn birdojn al la altaĵoj.

Nuntempe ne okazas specispecifaj konservadaj programoj, sed la proponitaj konservadaj agoj inkluzivas pliajn speciesplorojn por pli bone kompreni la vivejon kaj populacion. Iniciati edukajn kaj konsciigajn kampanjojn por levi la profilon de la specio kaj enstampi fieron ĉe lokuloj. Lobii por protekto de la restanta arbaro.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Kennedy, R.S., Gonzales P.C., Dickinson E.C., Miranda Jr, H.C., Fisher T.H. (2000) A Guide to the Birds of the Philippines, Oxford University Press, Oxford.

 Eksteraj ligiloj 

Kategorio:Strigedoj
Kategorio:Birdoj de Azio
Kategorio:Birdoj de la Filipinoj